“ครม.” หนุนมาตรการเสริมช่วย SME กลุ่มตกหล่น เข้าถึงแหล่งทุน สั่ง “คลัง” ทำข้อมูลเพิ่ม
"ครม." หนุนมาตรการเสริมช่วย SME กลุ่มตกหล่น เข้าถึงแหล่งทุน สั่ง "คลัง" ทำรายละเอียดชี้แจงเพิ่ม
"ครม." หนุนมาตรการเสริมช่วย SME กลุ่มตกหล่น เข้าถึงแหล่งทุน สั่ง "คลัง" ทำรายละเอียดชี้แจงเพิ่ม
26 พ.ค. 2563

นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (26 พ.ค.63)​ มีมติเห็นชอบในหลักการสำหรับมาตรการเสริมเพื่อให้ความช่วยเหลือผู้ประกอบการขนาดกลางและขนาดย่อม (SMEs) ให้เข้าถึงแหล่งเงินทุน
แม้ปัจจุบันจะมีมาตรการให้ความช่วยเหลือ SMEs ในเรื่องสินเชื่อดอกเบี้ยต่ำ (Soft Loan) จาก พ.ร.ก.การให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ.2563 วงเงิน 5 แสนล้านบาท และจากวงเงินช่วยเหลือเดิมอีก 1.5 แสนล้านบาทในช่วงก่อนหน้านี้แล้วก็ตาม
แต่ทั้งนี้กระทรวงการคลังพบว่ายังมีอุปสรรคที่ทำให้ SMEs บางส่วนยังไม่สามารถเข้าถึงแหล่งทุนนี้ได้ เช่น มีคุณสมบัติไม่เข้าข่ายที่จะได้รับสินเชื่อ
“วันนี้ กระทรวงการคลังจึงได้เสนอให้มีมาตรการเสริมเพื่อช่วยเหลือ SMEs แต่ ครม.ขอให้ไปลงรายละเอียดเพิ่มเติม ว่ามาตรการเสริมควรจะมีรายละเอียดอย่างไรบ้าง เช่น วงเงินในภาพรวม, วงเงินต่อราย, อัตราดอกเบี้ย และคงจะได้มีการพิจารณาในครม. ก็เป็นข่าวดีของ SMEs ว่ารัฐบาลให้ความสำคัญ และกำลังดำเนินการอยู่ โดยจะมีรายละเอียดออกมาเพิ่มเติมต่อไป” นางนฤมล ระบุ